На основу члана 16. став 4. Закона о амбалажи и амбалажном отпаду („Службени гласник РС”, бр. 36/09 и 95/18 - др. закон) и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),

Влада доноси

УРЕДБУ

О ИЗМЕНАМА И ДОПУНАМА УРЕДБЕ О УТВРЂИВАЊУ ПЛАНА СМАЊЕЊА АМБАЛАЖНОГ ОТПАДА ЗА ПЕРИОД ОД 2020. ДО 2024. ГОДИНЕ

Члан 1.

У Уредби о утврђивању Плана смањења амбалажног отпада за период од 2020. до 2024. године (,,Службени гласник РСˮ, број 81/20), у члану 2. тачка се замењује запетом и додају се речи: ,,као и поновно искоришћење и рециклажу комуналног амбалажног отпада.ˮ.

Члан 2.

У Плaну смањења амбалажног отпада за за период од 2020. до 2024. године, у ставу 1. после речи: ,,неопходно рециклиратиˮ додају се речи: ,,и количину амбалаже коју је неопходно поновно искористити и рециклирати из комуналног отпадаˮ.

Cтав 4. мења се и гласи:

,,Специфични циљеви за рециклажу амбалажног отпада у периоду за који се доноси овај план, обухватају укупну амбалажу од папира/картона, пластике, стакла, метала и дрвета, с тим да су циљеви за ове материјале из комуналног отпада дати као издвојени. Рециклажа амбалажног отпада вршиће се у проценту који је дат у табеларном прегледу за сваку годину која је обухваћена овим планом, за сваку врсту амбалаже и посебно за поновно искоришћење и рециклирану амбалажу из комуналног отпада.ˮ

После става 4. додаје се нови став 5. који гласи:

,,За испуњење општег циља за поновно искоришћење амбалажног отпада, за количине које нису рециклиране, прихватају се само поновно искоришћење количине амбалажног отпада издвојене за енергетско искоришћење из комуналног отпада.ˮ.

У досадашњем ставу 5. који постаје став 6, после речи: ,,рециклажу амбалажногˮ додају се речи: ,,и комуналног амбалажног отпада, односно отпада за који постоји уговор са јавним комуналним предузећем или јединицом локалне самоуправе или са угоститељским објектима и малим трговинским и комерцијалним објектимаˮ.

Табелa мења се и гласи:

,,

|  |  |  |  |  |  |  |  |
| --- | --- | --- | --- | --- | --- | --- | --- |
|  | | Општи циљеви | | | | | |
| 2020. | 2021. | 2022. | 2023. | 2024. | |
| Поновно искоришћење | [%] | 61 | 62 | 63 | 64 | 67 | |
| Рециклажа | [%] | 56 | 57 | 58 | 59 | 58 | |
|  | | Специфични циљеви за рециклажу | | | | | |
|  |  | 2020. | 2021. | 2022. | 2023. | 2024. | |
|  |  |  |  |  |  | Укупан амбалажни отпад | Комунални амбалажни отпад |
| Папир/картон | [%] | 62 | 64 | 66 | 68 | 70 | 10 |
| Пластика | [%] | 26 | 30 | 34 | 38 | 40 | 8 |
| Стакло | [%] | 44 | 45 | 46 | 47 | 48 | 15 |
| Метал | [%] | 45 | 46 | 47 | 48 | 45 | 1 |
| Дрво | [%] | 17 | 19 | 21 | 23 | 24 | 0 |

,,

Члан 3.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-10304/2023

У Београду, 26. октобра 2023. године

В Л А Д А

ПРВИ ПОТПРЕДСЕДНИК ВЛАДЕ

Ивица Дачић